માનવસર્જિત ગ્લોબલ વોર્મિંગથી દરિયામાં પાણીનું સ્તર વધશે અને તે માનવજગત માટે વિનાશનું કારણ બનશે તેવું ચિંતાજનક તારણ એક અભ્યાસમાં કરાયું છે. ગ્રીનહાઉસ ગેસના ઉત્સર્જનનું પ્રમાણ ઊંચું રહેશે તો દરિયામાં પાણીની વૈશ્વિક સરેરાશ સપાટીમાં ૨૧૦૦ સુધી આઠ ફુટનો વધારો થઇ શકે છે અને આ સ્તર ૨૩૦૦ સુધી ૫૦ ફૂટે પહોંચી જશે. જેના કારણે દરિયાકાંઠાની વસ્તી અને વિશ્વભરના પર્યાવરણને ભારે અસર થશે તેમ અભ્યાસમાં ઉમેરાયું છે.